User:Paksardin/sandbox/Talbis Iblis (filem)

Talbis Iblis merupakan sebuah filem genre seram Malaysia 2022 arahan Kabir Bhatia, idea asal oleh Ajami Hashim, lakon layar oleh Ajami Hashim dan Ashraf Modee Zain. Filem ini dibintangi oleh Azira Shafinaz, Nasha Aziz, Zul Ariffin, Amir Nafis, Jay Iswazir, Daniella Sya, Izzy Reef, Sherie Merlis dan ramai lagi. Talbis Iblis akan ditayangkan sebagai salah satu pencalonan (In Competition) mewakili Malaysia di festival filem berprestij antarabangsa iaitu 24th Udine Far East Film Festival, Itali yang berlangsung dari 22-30 April 2022. Bakal bersaing dengan 41 buah filem antarabangsa yang lain dari seluruh Asia, filem ini dengan judul antarabangsa, 'The Devil's Deception' adalah kolaborasi terbitan Infinitus Gold, Astro Shaw, Jazzy Pictures, A Next Star Productions, MM2 Entertainment dan Chain FX. Membuka gelanggang kepada khalayak antarabangsa sebagai Tayangan Perdana Dunia ('World Premiere'), untuk edisi ke 24 ini, inisiatif penganjur Malaysia International Film Festival (MIFFest) yang telah memeterai kerjasama bersama Far East Film Festival (FEFF) ini juga menurut Pengerusi (MIFFest), Joanne Goh adalah platform strategik bagi mempromosi dan memperkukuhkan jenama filem tempatan di peringkat global.